b'\n_START_ARTICLE_\nAn Innocent Man\n_START_SECTION_\nUvrstitev na lestvicah\n_START_PARAGRAPH_\nAlbum vsebuje tri Top 10 single: "Tell Her About It" (1. mesto), "Uptown Girl" (3. mesto) in "An Innocent Man" (10. mesto). Z albuma so iz\xc5\xa1li \xc5\xa1e \xc5\xa1tirje singli: "The Longest Time" (14. mesto), "Leave a Tender Moment Alone" (27. mesto), "Keeping the Faith" (18. mesto) in "This Night" (v ZDA B-stran singla "Leave a Tender Moment Alone"). Singla "Tell Her About It" in "Uptown Girl" sta dosegla mednarodni uspeh \xe2\x80\x94 "Uptown Girl" je dosegel 1. mesto na lestvicah v Zdru\xc5\xbeenem kraljestvu, Avstraliji in Novi Zelandiji. An Innocent Man je ostal na ameri\xc5\xa1ki lestvici pop albumov 111 tednov in je s tem postal Joelov drugi najdalj\xc5\xa1e na lestvicah obstoje\xc4\x8di album, za albumom The Stranger. Album je eno leto ostal na lestvicah v Zdru\xc5\xbeenem kraljestvu, na Japonskem in v Avstraliji.\n_START_SECTION_\nNagrade\n_START_PARAGRAPH_\nKot Joelovi prej\xc5\xa1nji trije albumi, je tudi An Innocent Man bil nominiran za grammyja za album leta, vendar je grammyja osvojil Jacksonov album Thriller. Album je bil prav tako nominiran za grammyja za najbolj\xc5\xa1o mo\xc5\xa1ko pop vokalno izvedbo za skladbo "Uptown Girl", vendar je tudi tega grammyja osvojil Thriller.\n_START_SECTION_\nOzadje\n_START_PARAGRAPH_\nV intervjuju o ustvarjanju tega albuma je Joel poudaril, da je v \xc4\x8dasu snemanja tega albuma bil sve\xc5\xbee lo\xc4\x8den od svoje prve \xc5\xbeene, Elizabeth Weber in je bil tako prvi\xc4\x8d, odkar je u\xc5\xbeival status rock zvezde, samski. Imel je mo\xc5\xbenost, da je bil lahko v razmerju z manekenkami, kot sta Elle Macpherson in Christie Brinkley. Zaradi vsega tega je Joel dejal: "Po\xc4\x8dutil sem se kot, da sem znova najstnik." Tako je pri\xc4\x8del pisati skladbe v istem slogu kot so bile napisane pop skladbe, ki se jih je spominjal iz svojih najstni\xc5\xa1kih let \xe2\x80\x93 zgodnje R&B skladbe, The Four Seasons, soul._NEWLINE_Joel je dejal: "Ko za\xc4\x8dne\xc5\xa1 pisati (skladbe za nov album), pi\xc5\xa1e\xc5\xa1 o svojih \xc4\x8dustvih. Skladbe so prihajale zelo hitro. Mislim, da sem imel v \xc5\xa1estih tednih napisanih ve\xc4\x8dino skladb, ki so kasneje iz\xc5\xa1le na albumu." Joel je prav tako omenil, da je bil prijetno presene\xc4\x8den, da so retro skladbe postale hiti 80. let.'